João Pedro

João Pedro Geraldino dos Santos Galvão (sündinud 9. märtsil 1992 Ipatingas) on Brasiilia-Itaalia jalgpallur, kes mängib ründava poolkaitsjana Türgi kõrgliigaklubis Fenerbahçe.

Ta alustas klubikarjääri Brasiilia klubis Atlético Mineiro, mille põhimeeskonnas debüteeris ta Brasiilia kõrgliigas 2010. aastal.

2010. aasta augustis sõlmis ta lepingu Itaalia kõrgliigaklubiga Palermo. Hooaja 2010–11 esimeses pooles pääses ta Palermo meeskonnas väljakule neljas mängus, sh vaid ühes Itaalia kõrgliiga mängus. 2011. aasta jaanuaris läks ta laenule Portugali kõrgliigaklubisse Vitória Guimarães. Hooajal 2011–12	mängis ta Palermost laenul Uruguay kõrgliigaklubis Peñarol.

2012. aasta juulis naasis ta Brasiilia kõrgliigasse, sõlmides lepingu Santosega. 2013. aasta juulis siirdus ta Portugali kõrgliigaklubisse Estoril. Hooajal 2013–14 lõi ta Portugali kõrgliigas kaheksa väravat.

2014. aasta augustis sõlmis João Pedro lepingu Itaalia kõrgliigaklubiga Cagliari. Hooajal 2019–20 tegi ta oma parima hooaja Itaalia kõrgliigas, lüües 18 väravat. Hooaja 2020–21 alguses sai ta klubi meeskonna kapteniks. 2022. aastal langes Cagliari Itaalia kõrgliigast välja.

2022. aasta juulis sõlmis ta kolmeaastase lepingu 

2009. aastal tuli João Pedro Brasiilia kuni 17-aastaste koondisega Lõuna-Ameerika omavanuste meistriks. Samal aastal osales ta koondisega noorte maailmameistrivõistlustel, kus langeti välja juba alagrupiturniiril. 24. märtsil 2022 debüteeris ta MM-i valikmängus Põhja-Makedoonia vastu.

2017. aastal sai ta abielu kaudu Itaalia kodakondsuse.

Saavutused 
Santos
Recopa Sudamericana: 2012
Cagliari
Serie B: 2015–16
Fenerbahçe
Türgi karikas: 2022–23

Viited 

Brasiilia jalgpallurid
Itaalia jalgpallurid
Clube Atlético Mineiro mängijad
US Palermo mängijad
Santos FC mängijad
Cagliari Calcio mängijad
Fenerbahçe SK jalgpallurid‏
Serie A mängijad
Primeira Liga mängijad
Sündinud 1992